A Magyar Vakok és Gyengénlátók Országos Szövetsége elnöksége

a Vakok és Gyengénlátók Szabolcs-Szatmár-Bereg Megyei Egyesülete felterjesztése alapján

# Louis Braille- Emlékérmet adományoz

**Listván Andrea**

részére

**a látássérültekért végzett kiemelkedő társadalmi munkája elismeréseként**

Listván Andrea 1970.07.10-én született Tiszalökön. Egészségügyi pályára készült, így 1984-1988 között általános ápoló és asszisztens végzettséget szerzett. 1988-ban sikeresen felvételt nyert a Bárczi Gusztáv Gyógypedagógiai Tanárképző Főiskolára, ahol Oligofrénpedagógia és Tiflopedagógia szakokat választott, hogy értelmi sérült és látássérült gyermekekkel foglalkozhasson. 1995-től korai fejlesztéssel is foglalkozik, mint utazótanár. 2007-ben bekapcsolódik a látássérült felnőttek elemi rehabilitációs megsegítésébe is, így közlekedést, Braille írást és olvasást is oktat.

Munkája során értelmi sérült és látássérült gyermekeket fejleszt, korai fejlesztés keretében, utazó gyógypedagógusként évente 35-40 óvodáskorú, általános, közép és a felsőoktatásban résztvevő fiatalt oktat habilitációs órák keretében Szabolcs-Szatmár-Bereg Megye egész területén, valamint a Borsod-Abaúj-Zemplén Megyei Tokajban.

2017-ben megalapította az „Erős anyák” klubját, ahol halmozottan sérült gyermekek szülei találkoznak havonta, és részükre szakmai programokat szervez.

Boldog családi háttérrel él, két gyermeket nevel. Önkéntes segítőként, bekapcsolódott a Vakok és Gyengénlátók Szabolcs-Szatmár-Bereg Megyei Egyesülete munkájába is. Közreműködésével a megyében tanuló látássérült fiatalok minden, az egyesület által szervezett, tanulmányi kirándulásra eljutnak.